ddrg/super_eurlex huggingface dataset:
96/298/EY: Komission päätös, tehty 23 päivänä helmikuuta 1996, eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa tietyistä kolmansista maista tehdyn päätöksen 94/984/EY muuttamisesta (ETA:n kannalta merkityksellinen teksti)



Virallinen lehti nro L 114 , 08/05/1996 s. 0033 - 0034



KOMISSION PÄÄTÖS, tehty 23 päivänä helmikuuta 1996, eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa tietyistä kolmansista maista tehdyn päätöksen 94/984/EY muuttamisesta (ETA:n kannalta merkityksellinen teksti) (96/298/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY (1), sellaisena kuin se on viimeksi muutettuna direktiivillä 93/121/EY (2), ja erityisesti sen 11 artiklan 1 kohdan, sekä katsoo, että komission päätöksessä 94/984/EY (3), sellaisena kuin se on muutettuna päätöksellä 95/302/EY (4), vahvistetaan eläinten terveyttä koskevat vaatimukset ja eläinlääkärintodistukset tuoreen siipikarjanlihan tuonnissa tietyistä kolmansista maista, tietyistä muista maista saatujen tietojen ja eräissä tapauksissa lisäksi komission yksiköiden paikalla tekemistä tarkastuksista saatujen tulosten mukaisesti tällä hetkellä on mahdollista tarkistaa maiden luetteloa lisäämällä siihen Argentiina, Bulgaria, Liettua, Madagaskar ja Slovenia sekä vahvistaa Kiinan aluejako; Madagaskar täyttää kuitenkin A mallin edellytykset ainoastaan hanhen- ja ankanmaksan osalta, olisi määrättävä tietty määräaika näille muutoksille, jotta jäsenvaltioiden toimivaltaiset viranomaiset voivat panna täytäntöön tämän päätöksen; Kiinan aluejako huomioon ottaen Kiinasta tapahtuvalle tuonnille on tarpeen pidentää määräaikaa, on tarpeen laajentaa päätöksen nimi koskemaan kolmansia maita yleensä ja on poistettava viittaus tiettyihin kolmansiin maihin, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 94/984/EY seuraavasti: 1) Poistetaan nimestä sana "tietyistä". 2) Korvataan liite I tämän päätöksen liitteellä. 2 artikla Tätä päätöstä sovelletaan 1 päivästä maaliskuuta 1996 alkaen. 3 artikla Tämä päätös on osoitettu kaikille jäsenvaltioille. Tehty Brysselissä 23 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 35 (2) EYVL N:o L 340, 31.12.1993, s. 39 (3) EYVL N:o L 378, 31.12.1994, s. 11 (4) EYVL N:o L 185, 4.8.1995, s. 50 LIITE "LIITE I Kolmannet maat tai kolmansien maiden osat, jotka saavat käyttää liitteessä II määrättyjä todistuksia tuoreen siipikarjanlihan tuonnissa yhteisöön Huomautus: Kirjaimet A ja B viittaavat liitteessä II olevassa 2 osassa laadittuun malliin >TAULUKON PAIKKA>
96/256/EY: Komission päätös, tehty 26 päivänä maaliskuuta 1996, Filippiineiltä peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 95/190/EY muuttamisesta (ETA:n kannalta merkityksellinen teksti)



Virallinen lehti nro L 086 , 04/04/1996 s. 0083 - 0085



KOMISSION PÄÄTÖS, tehty 26 päivänä maaliskuuta 1996, Filippiineiltä peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 95/190/EY muuttamisesta (ETA:n kannalta merkityksellinen teksti) (96/256/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan 5 kohdan, sekä katsoo, että luettelo Filippiinien hyväksymistä laitoksista, jotka saavat tuoda kalastus- ja vesiviljelytuotteita yhteisöön, on vahvistettu komission päätöksellä 95/190/EY (2); kyseistä luetteloa saa muuttaa, jos Filippiinien toimivaltainen viranomainen toimittaa uuden luettelon, Filippiinien toimivaltainen viranomainen on toimittanut uuden luettelon, johon on lisätty 17 laitosta ja jossa on muutettu 2 laitoksen tietoja, tämän vuoksi on tarpeen muuttaa hyväksyttyjen laitosten luetteloa, ja tässä päätöksessä määrätyt toimenpiteet on vahvistettu komission päätöksessä 90/13/ETY (3) määrätyn menettelyn mukaisesti, ON TEHNYT TÄMÄN PÄÄTÖKSEN: 1 artikla Korvataan päätöksen 95/190/EY liite B tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 123, 3.6.1995, s. 20 (3) EYVL N:o L 8, 11.1.1990, s. 70 LIITE "LIITE B HYVÄKSYTTYJEN LAITOSTEN LUETTELO >TAULUKON PAIKKA>
96/659/EY: Komission päätös, tehty 22 päivänä marraskuuta 1996, Krimin/Kongon verenvuotokuumetta koskevista suojatoimenpiteistä Etelä-Afrikassa (ETA:n kannalta merkityksellinen teksti)



Virallinen lehti nro L 302 , 26/11/1996 s. 0027 - 0027



KOMISSION PÄÄTÖS, tehty 22 päivänä marraskuuta 1996, Krimin/Kongon verenvuotokuumetta koskevista suojatoimenpiteistä Etelä-Afrikassa (ETA:n kannalta merkityksellinen teksti) (96/659/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 18 artiklan 1 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (3), sellaisena kuin se on viimeksi muutettuna direktiivillä 96/43/EY, ja erityisesti sen 19 artiklan 1 kohdan, sekä katsoo, että Krimin/Kongon verenvuotokuumeen esiintyminen Etelä-Afrikassa on varmistettu, Krimin/Kongon verenvuotokuumeen esiintyminen Etelä-Afrikassa aiheuttaa vakavan kansanterveydellisen ja eläinten terveyttä koskevan uhan jäsenvaltioissa, tämän vuoksi on tarpeen kieltää Etelä-Afrikasta lähtöisin olevien elävien astumalintujen ja astumalintujen lihan tuonti kunnes tilanne on selvitetty, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä Etelä-Afrikasta lähtöisin olevien elävien astumalintujen ja astumalintujen lihan tuonti. 2 artikla Jäsenvaltioiden on muutettava Etelä-Afrikkaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle. 3 artikla Tätä päätöstä tarkastellaan uudestaan ennen 15 päivää helmikuuta 1997. 4 artikla Tämä päätös on osoitettu kaikille jäsenvaltioille. Tehty Brysselissä 22 päivänä marraskuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56 (2) EYVL N:o L 162, 1.7.1996, s. 1 (3) EYVL N:o L 373, 31.12.1990, s. 1
96/621/EY: Neuvoston päätös, tehty 14 päivänä lokakuuta 1996, Euroopan yhteisön ja Turkin tasavallan välisen, käsittelemättömän Turkista peräisin olevan oliiviöljyn yhteisöön tuonnissa perittävästä tuontimaksusta tai -tullista vähennettävän lisämäärän vahvistamista 1 päivästä tammikuuta 1994 koskevan sopimuksen tekemisestä kirjeenvaihdosta



Virallinen lehti nro L 277 , 30/10/1996 s. 0038 - 0038



NEUVOSTON PÄÄTÖS, tehty 14 päivänä lokakuuta 1996, Euroopan yhteisön ja Turkin tasavallan välisen, käsittelemättömän Turkista peräisin olevan oliiviöljyn yhteisöön tuonnissa perittävästä tuontimaksusta tai -tullista vähennettävän lisämäärän vahvistamista 1 päivästä tammikuuta 1994 koskevan sopimuksen tekemisestä kirjeenvaihdosta (96/621/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon uusista myönnytyksistä Turkin maataloustuotteiden tuonnissa yhteisöön 17 päivänä toukokuuta 1977 tehdyn ETY-Turkki-assosiointineuvoston päätöksen N:o 1/77 ja erityisesti sen liitteen IV, ottaa huomioon komission ehdotuksen, sekä katsoo, että olisi hyväksyttävä Euroopan yhteisön ja Turkin tasavallan välinen kirjeenvaihtona tehty sopimus käsittelemättömän, Turkista peräisin olevan oliiviöljyn yhteisöön tuonnissa perittävästä tuontimaksusta tai -tullista vähennettävän lisämäärän vahvistamisesta 1 päivästä tammikuuta 1994, ja yhteisessä maatalouspolitiikassa sovellettavista muuntokursseista ja laskentayksiköistä 28 päivänä joulukuuta 1992 annetulla neuvoston asetuksella (ETY) N:o 3813/92 (1) lakkautetaan maatalouden muuntokursseihin 31 päivään tammikuuta 1995 sovelletun korjauskertoimen 1,207509 soveltaminen; on siksi tarpeen, ottaen huomioon käytettävä maatalouden muuntokurssin määräytymisperuste, määrätä määrästä, jota sovelletaan 31 päivänä tammikuuta 1995 päättyvänä ajanjaksona ja määrästä, jota sovelletaan 1 päivästä helmikuuta 1995, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Turkin tasavallan välinen kirjeenvaihtona tehty sopimus käsittelemättömän, Turkista peräisin olevan oliiviöljyn yhteisöön tuonnissa perittävästä tuontimaksusta tai -tullista vähennettävän lisämäärän vahvistamisesta 1 päivästä tammikuuta 1994. Sopimuksen teksti on tämän päätöksen liitteenä. 2 artikla Neuvoston puheenjohtaja on toimivaltainen nimeämään henkilön, jolla on valtuudet allekirjoittaa sopimus yhteisöä sitovasti. 3 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 14 päivänä lokakuuta 1996. Neuvoston puolesta R. QUINN Puheenjohtaja (1) EYVL N:o L 387, 31.12.1992, s. 1, asetus sellaisena kuin se on viimeksi muutettuna asetuksella (ETY) N:o 150/95 (EYVL N:o L 22, 31.1.1995, s. 1).
96/640/EY: Neuvoston päätös, tehty 28 päivänä lokakuuta 1996, Euroopan yhteisön ja Egyptin arabitasavallan välisen, Egyptistä peräisin olevan ja sieltä yhteisöön tulevan riisin tuontijärjestelyjen mukauttamista koskevan sopimuksen tekemisestä kirjeenvaihtona



Virallinen lehti nro L 292 , 15/11/1996 s. 0027 - 0028



NEUVOSTON PÄÄTÖS, tehty 28 päivänä lokakuuta 1996, Euroopan yhteisön ja Egyptin arabitasavallan välisen, Egyptistä peräisin olevan ja sieltä yhteisöön tulevan riisin tuontijärjestelyjen mukauttamista koskevan sopimuksen tekemisestä kirjeenvaihtona (96/640/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että Euroopan talousyhteisön ja Egyptin arabitasavallan yhteistyösopimuksen (1) 19 artiklassa määrätään tästä maasta peräisin olevan ja sieltä tulevan riisin yhteisöön tunnissa sovellettavan maksun alentamisesta 32 000 tonnin vuotuisen määrän rajoissa ja sillä edellytyksellä, että kannatetaan vientimaksu; samassa sopimuksessa määrätään, että yhteisö voi Egyptin edut huomioon ottaen mukauttaa tätä menettelyä, jos sen lainsäädäntöä muutetaan, Uruguayn kierroksen yhteydessä tehdyn maataloussopimuksen mukaisesti yhteisö on sitoutunut korvaamaan muuttuvat maksut tulleilla; tämä muutos edellyttää Egyptin kanssa tehdyn sopimuksen mukauttamista, tätä varten yhteisö on neuvotellut Egyptin arabitasavallan kanssa kirjeenvaihtona tehdyn sopimuksen mainitun menettelyn mukauttamisesta, ja olisi hyväksyttävä tämä sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Egyptin arabitasavallan välinen kirjeenvaihtona tehty sopimus Egyptistä peräisin olevan ja sieltä yhteisöön tulevan riisin tuontijärjestelyjen mukauttamisesta. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa sopimus yhteisöä sitovasti (2). 3 artikla Sopimuksen soveltamista koskevat yksityiskohtaiset säännöt, mahdolliset valvontatoimenpiteet mukaan lukien, annetaan asetuksen (ETY) N:o 1418/76 (3) 27 artiklassa säädettyä menettelyä noudattaen. Jos sopimuksen soveltaminen edellyttää läheistä yhteistyötä Egyptin arabitasavallan kanssa, komissio voi toteuttaa kaikki tarvittavat toimenpiteet tällaisen yhteistyön turvaamiseksi. Tehty Luxemburgissa 28 päivänä lokakuuta 1996. Neuvoston puolesta D. SPRING Puheenjohtaja (1) EYVL N:o L 266, 27.9.1978, s. 1 (2) Sopimuksen voimaantulopäivä julkaistaan neuvoston pääsihteerin toimesta Euroopan yhteisöjen virallisessa lehdessä. (3) Riisin yhteisestä markkinajärjestelystä 21 päivänä kesäkuuta 1976 annettu neuvoston asetus (ETY) N:o 1418/76 (EYVL N:o L 166, 25.6.1976, s. 1), asetus sellaisena kuin se on viimeksi muutettuna asetuksella (EY) N:o 3072/95 (EYVL N:o L 329, 30.12.1995, s. 18).
96/82/EY: Komission päätös, tehty 12 päivänä tammikuuta 1996, eläinten terveyttä koskevista vaatimuksista ja eläinlääkärintodistuksista teurashevosten, rekisteröityjen hevosten sekä jalostukseen ja kasvatukseen tarkoitettujen hevosten tuonnissa tehtyjen päätösten 93/196/ETY ja 93/197/ETY muuttamisesta pyroplasmoosin osalta (ETA:n kannalta merkityksellinen teksti)



Virallinen lehti nro L 019 , 25/01/1996 s. 0056 - 0056



KOMISSION PÄÄTÖS, tehty 12 päivänä tammikuuta 1996, eläinten terveyttä koskevista vaatimuksista ja eläinlääkärintodistuksista teurashevosten, rekisteröityjen hevosten sekä jalostukseen ja kasvatukseen tarkoitettujen hevosten tuonnissa tehtyjen päätösten 93/196/ETY ja 93/197/ETY muuttamisesta pyroplasmoosin osalta (ETA:n kannalta merkityksellinen teksti) (96/82/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1), sellaisena kuin se on viimeksi muutettuna Itävallan, Suomen ja Ruotsin liittymissopimuksella, ja erityisesti sen 15 ja 16 artiklan, sekä katsoo, että komission päätöksissä 93/196/ETY (2) ja 93/197/ETY (3), sellaisina kuin ne ovat viimeksi muutettuina päätöksellä 96/81/EY (4), määrätään vastaavasti terveyttä koskevista vaatimuksista ja eläinlääkärintodistuksista teurashevosten tuonnissa sekä terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa, pyroplasmoosia (B. equi ja B. caballi) esiintyy tietyissä Euroopan yhteisön jäsenvaltioissa; pyroplasmoosille seropositiivisia hevosia on tietyissä jäsenvaltioissa, sen vuoksi tietyistä kolmansista maista tuotujen tiettyyn luokkaan kuuluvien hevosten tuonnissa ei enää vaadita negatiivisia serologisia testituloksia, hevosten hoito tulehdusten poistamiseksi voi olla eläimille haitallista; hoidosta johtuva lyhytaikainen seronegatiivisuus vaadituissa serologisissa testeissä ei kuitenkaan takaa sitä, että tartunta ei leviä punkkeihin, edellä mainittuja päätöksiä on muutettava vastaavasti, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan päätöksen 93/196/ETY liitteessä II olevan kappaleen "III. Terveystiedot" j kohdan neljäs luetelmakohta. 2 artikla Poistetaan päätöksen 93/197/ETY liitteessä II olevien terveystodistusten D ja E kappaleen "III. Terveystiedot" j kohdan neljäs luetelmakohta. 3 artikla Tätä päätöstä sovelletaan viidennestätoista päivästä lähtien tämän päätöksen tiedoksi antamisesta jäsenvaltioille. 4 artikla Tämä päätös on osoitettu kaikille jäsenvaltioille. Tehty Brysselissä 12 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 42 (2) EYVL N:o L 86, 6.4.1993, s. 7 (3) EYVL N:o L 86, 6.4.1993, s. 16 (4) Ks. tämän virallisen lehden sivu 53
96/641/EY: Neuvoston päätös, tehty 28 päivänä lokakuuta 1996, Euroopan yhteisön ja Egyptin arabitasavallan välisen Egyptistä peräisin olevien ja sieltä yhteisöön tulevien appelsiinien tuontijärjestelyjen mukauttamista koskevan sopimuksen tekemisestä kirjeenvaihtona



Virallinen lehti nro L 292 , 15/11/1996 s. 0031 - 0031



NEUVOSTON PÄÄTÖS, tehty 28 päivänä lokakuuta 1996, Euroopan yhteisön ja Egyptin arabitasavallan välisen Egyptistä peräisin olevien ja sieltä yhteisöön tulevien appelsiinien tuontijärjestelyjen mukauttamista koskevan sopimuksen tekemisestä kirjeenvaihtona (96/641/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että Uruguayn kierroksen monenkeskisten kauppaneuvottelujen yhteydessä appelsiinien tuontijärjestelyjä on muutettu, näillä uusilla järjestelyillä voi olla kielteinen vaikutus Egyptistä yhteisön alueelle kohdistuvaan perinteiseen tuontiin, Euroopan talousyhteisön ja Egyptin arabitasavallan välisen yhteistyösopimuksen (1) 22 artiklassa määrätään, että milloin olemassa oleviin sääntöihin tehdään muutoksia, yhteisö voi muuttaa kyseisiä tuotteita koskevassa sopimuksessa määrättyjä järjestelyjä, yhteisö on Egyptin arabitasavallan kanssa samaa mieltä siitä, että ennen uuden Euro-Välimeri-sopimuksen tekemistä mainitut järjestelyt hyväksytään kirjeenvaihtona tehdyn sopimuksen perusteella, ja tämä sopimus olisi nyt hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Egyptin arabitasavallan välinen kirjeenvaihtona tehty sopimus Egyptistä peräisin olevien ja sieltä yhteisöön tulevien appelsiinien tuontijärjestelyjen mukauttamisesta. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa sopimus yhteisöä sitovasti (2). 3 artikla Tarvittaessa komissio antaa sopimuksen soveltamista koskevat yksityiskohtaiset säännöt asetuksen (ETY) N:o 1035/72 (3) 33 artiklassa säädetyn menettelyn mukaisesti. Tehty Luxemburgissa 28 päivänä lokakuuta 1996. Neuvoston puolesta D. SPRING Puheenjohtaja (1) EYVL N:o L 266, 27.9.1978, s. 1 (2) Sopimuksen voimaantulopäivä julkaistaan neuvoston pääsihteeristön toimesta Euroopan yhteisöjen virallisessa lehdessä. (3) Hedelmä- ja vihannesalan yhteisestä markkinajärjestelystä 18 päivänä toukokuuta 1972 annettu neuvoston asetus (ETY) N:o 1035/72 (EYVL N:o L 118, 20.5.1972, s. 1), asetus sellaisena kuin se on viimeksi muutettuna komission asetuksella (EY) N:o 1363/95 (EYVL N:o L 132, 16.6.1995, s. 8).
96/80/EY: Komission päätös, tehty 12 päivänä tammikuuta 1996, jalostusnaudan munasoluille tarkoitettujen polveutumistodistusten malleista ja todistuksiin merkittävistä tiedoista (ETA:n kannalta merkityksellinen teksti)



Virallinen lehti nro L 019 , 25/01/1996 s. 0050 - 0052



KOMISSION PÄÄTÖS, tehty 12 päivänä tammikuuta 1996, jalostusnaudan munasoluille tarkoitettujen polveutumistodistusten malleista ja todistuksiin merkittävistä tiedoista (ETA:n kannalta merkityksellinen teksti) (96/80/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon puhdasrotuisista jalostusnaudoista 25 päivänä heinäkuuta 1977 annetun neuvoston direktiivin 77/504/ETY (1), sellaisena kuin se on viimeksi muutettuna Itävallan, Suomen ja Ruotsin liittymissopimuksella, ja erityisesti sen 5 artiklan ja sen 6 artiklan 1 kohdan viidennen luetelmakohdan, sekä katsoo, että edellä mainitun direktiivin 6 artiklan 1 kohdan viidennen luetelmakohdan mukaan komissio päättää kyseisen direktiivin 8 artiklassa säädetyn menettelyn mukaisesti jalostusnaudan munasolujen yhteisön sisäiseen kauppaan tullessa niiden mukana ehkä olevassa polveutumistodistuksessa esitettävistä tiedoista, todistus voi olla tarpeeton edellyttäen, että tässä päätöksessä mainitut tiedot käyvät ilmi oheen liitetystä aineistosta, jossa viitataan yhteisön sisäiseen kauppaan tuleviin jalostusnaudan munasoluihin, puhdasrotuisten jalostusnautojen polveutumistodistuksesta ja siinä esitettävistä tiedoista on jo määrätty komission päätöksessä 86/404/ETY (2) ja siemennesteen ja alkioiden osalta komission päätöksessä 88/124/ETY (3); munasolujen todistukseen olisi sisällytettävä jalostusnautoja koskevat tiedot, ja tässä päätöksessä määrätyt toimenpiteet ovat pysyvän kotieläinjalostusta käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Jalostusnaudan munasoluja koskevassa todistuksessa on mainittava seuraavat tiedot: - päätöksen 86/404/ETY 1 artiklassa tarkoitetut ajanmukaiset tiedot luovuttajanaudasta ja sen veriryhmästä, - tiedot, joiden avulla munasolut voidaan yksilöidä, keräyspäivä sekä keräysaseman ja vastaanottajan nimet ja osoitteet. Jos yhdessä oljessa on useampi kuin yksi munasolu, se on ilmoitettava selvästi ja lisäksi kaikilla munasoluilla on oltava sama emä. 2 artikla Edellä 1 artiklassa määrätyt tiedot voidaan ilmoittaa: 1. liitteessä olevan mallin mukaisena todistuksena; 2. jalostusnaudan munasolujen mukana olevissa asiakirjoissa. Tässä tapauksessa toimivaltaisten viranomaisten on todistettava, että 1 artiklassa luetellut tiedot käyvät ilmi kyseisistä asiakirjoista seuraavan mallin mukaan: "Allekirjoittanut todistaa, että nämä asiakirjat sisältävät komission päätöksen 96/80/EY 1 artiklassa tarkoitetut tiedot". 3 artikla Tämä päätös on osoitettu kaikille jäsenvaltioille. Tehty Brysselissä 12 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 206, 12.8.1977, s. 8 (2) EYVL N:o L 233, 20.8.1986, s. 19 (3) EYVL N:o L 62, 8.3.1988, s. 32 LIITE >VIITTAUS FILMIIN> >VIITTAUS FILMIIN>